13. ΒΑΣΙΛΙΚΟΝ ΔΙΑΤΑΓΜΑ της 21/21 Αυγ. 1946 Περί καθορισμού νομίμου ή εξ υπερημερίας και εκ δικαιοπραξίας οφειλομένου τόκου.   (Εκδίδεται βάσει 1) άρθρ. 2 Α.Ν. 222/45, 2) του Ν.Δ. 238/41 και 3) του άρθρ. 109 Εισαγωγ. Νόμου). Άρθρον μόνον.-1.Από της δημοσιεύσεως του παρόντος και εφεξής το ποσοστόν του νομίμου ή εξ υπερημερίας οφειλομένου τόκου ορίζεται εις 12%. 2.Το ποσοστόν του εκ δικαιοπραξίας οφειλομένου τόκου ορίζεται κατ’ ανώτατον όριον από της δημοσιεύσεως του παρόντος και εφεξής εις 10% συμπεριλαμβανομένων και των πάσης φύσεως προμηθειών και λοιπών ανταλλαγμάτων.  Δια της υπ’ αριθ. 2 της 23 Οκτ./9 Νοεμ. 1973 (ΦΕΚ Α΄ 304) αποφάσεως της Νομισματικής Επιτροπής ωρίσθη" δια τας απ' ευθείας προς την οικονομίαν χρηματοδοτήσεις της Τραπέζης της Ελλάδος και των εμπορικών τραπεζών γενικώς ως ανώτατον όριον επιτοκίου 11% πλέον προμηθείας 1% ετησίως (Γενικόν Επιτόκιον). Επετράπη η είσπραξις προμηθείας αδρανείας μέχρι ποσοστού 0,5% ετησίως επί του μη ανειλημμένου τμήματος των συνωμολογημένων δανειοδοτήσεων, ως και του αχρησιμοποιήτου υπολοίπου των δανειοδοτήσεων επ’ ανοικτώ λογαριασμώ".  Κατ’ εξαίρεσιν ωρίσθησαν διάφορα επιτόκια, δια της αυτής και πολλών άλλων αποφάσεων, δια διαφόρους ειδικάς χορηγήσεις, ως π.χ. δια την ναυτιλίαν, τας εξαγωγάς, την βιομηχανίαν, βιοτεχνίαν, μεταλλεία κλπ. Το επιτόκιον υπερημερίας ωρίσθη δια της αυτής ως άνω αποφάσεως, "επί των πάσης φύσεως πιστώσεων των εμπορικών τραπεζών και της Τραπέζης της Ελλάδος, κατ’ ανώτατον όριον εις 2 μονάδας υψηλότερον του εκάστοτε ισχύοντος δια την αντίστοιχον χορήγησιν επιτοκίου, με κατώτατον όριον 10,50%, γενικώς. Δεν επιτρέπεται η υπό των τραπεζών είσπραξις προμηθείας επί των εν καθυστερήσει χορηγήσεών των. Η προμήθεια εις όλας τας ανωτέρω περιπτώσεις θα υπολογίζεται κατ’ αδιαίρετον τμήμα μηνός".  Για τα επιτόκια των Εμπορικών Τραπεζών και Τράπεζας Ελλάδος Βλ. τόμ. 12 σελ. 124,31. (Αντί για τη σελ. 339(δ) Σελ. 339(ε) Τεύχος Ζ12- Σελ. 139 Τόκος 7.Η.β.12-13 